Հայաստանի Հանրապետության արդարադատության նախարարության քրեակատարողական համակարգում հասարակական դիտորդական առաքելություն իրականացնող խմբի անդամները, ՙՀանուն Ժողովրդավարական համագործակցության կենտրոն՚ հասարակական կազմակերպության աջակցությամբ սեպտեմբերի 25-ին կազմակերպել էին քննարկում ՙՑմահ դատապարտյալների պահման պայմանները՚ թեմայով: Քննարկման ընթացքում մասնակիցներին և զանգվածային լրատվության միջոցների ներկայացուցիչներին բաժանվել են ցմահ դատապարտյալներին պահման պայմանների վերաբերյալ ճանաչողական տեղեկատվական նյութեր, որոնցում ներառված են եղել մի շարք անճշտություններ: Այդ անճշտությունները, հավանաբար, առաջացել են դիտորդական խմբի ոչ մասնագիտական մոտեցման արդյունքում, իսկ որոշ տեղեկություններ խեղաթյուրվել են հենց նյութերը պատրաստողների կողմից: